Worcester F 80 Distinctiones

248 Templum

Templum accipitur in scriptura dupliciter. Quandoque spiritualiter quandoque literaliter. Spiritualiter quandoque dicitur corpus Christi in quo plenitudo diuintatis habitat corporaliter, Joan. vultimo 2[:19]: *Solvite*, id est, soluetis, *templum hoc*, *et in tribus diebus*, etc. Item, dicitur mater[[1]](#footnote-1)

/fol. 306vb/

Christi in qua Deus et homo novem[[2]](#footnote-2) mensibus mansit, Mala. 3[:1]: *Statim*, id est, habito consensu virginis, *veniet ad templum suum*, ad virginis vterum, *Dominator*. Psal. [10:5]: *Dominus in templo sancto suo*, id est, vtero, nec tamen deserit celum quia [Psal. 10:5]: *Dominus in caelo sedes ejus*. Et vere templum sanctum illud. Quia firmiter fundatur, per fidem eleuatum, per spem pauimenta, tamen per humilitatem fricatum, per sapientiam deauratum, per caritatem puturatum, per fecunditatem.

¶ Item, seruus fidelis in cuius corde velud in choro seruitur letanter, [1] Cor. 3[:16]: *Nescitis quia templum Dei estis, et Spiritus* Sanctus *habitat in vobis*? Templum Dei violant qui faciunt illud coquinam gulosorum, lupanar meretricum vt luxuriosi, stabulum porcorum vt accidiosi, speluncam latronum ut cupidi, campum belli ut iracundi, carcerem dampnatorum ut mundi, turrim Babel ut[[3]](#footnote-3) superbi, [1] Cor. 6[:19]: *An nescitis quoniam membra vestra, templum sunt Spiritus Sancti*. Sed heu quia dicitur, [Psal. 78:1]: *Polluerunt templum sanctum tuum*. [2] Mach. 6[:4]: *Templum luxuria et comessationibus*.

¶ In templo materialiter sumpto quedam Christus gessit quedam sustinuit. Per hoc informans nos et maxime prelatos in agendum et sustinendum. Christus nempe in templo tria gessit. Quia docuit, Joan. 18[:20]: *Ego semper docui in synagogis, et in templo*. Item, corripuit, Joan. 2[:15]: *Cum fecisset* *flagellum de funiculis*, *omnes* *ejecit de templo*. Item, absoluit adulteram, Joan. 8[:2-3]: *Diluculo venit in* *templum*. Et *adducunt* ei *mulierem,* etc*.*

¶ Sic prelati debent esse docti in corrigendi, virtuosi in remittendo, benigni in sustentando. Prelatio est enim sicut gladius, set in manu stulti est dum est sine discretione. In manu pueri dum est sine correctione. In manu furiosi dum est sine benignitate. Exemplum de coruu.[[4]](#footnote-4) Item, in templo Christus multa sustinuit quia fuit temptatus quando *adducunt* ad eum adulteram, Joan. 8[:3], hoc autem dicebant temptantes eum. Fuit etiam blasphematus. Joan. 8[:48]: *Nonne bene dicimus nos quia Samaritanus es tu,* etc. Fuit et lapidatus, Joan. 8[:59]: *Tulerunt lapides* *ut jacerent in eum*. Et nota hic quod quando temptatus fuit respondit [Joan. 8:6], quando blasphematus fuit sus-

/fol. 307ra/

tinuit [Joan. 10:33], quando lapidatus exiuit [Joan. 8:59]. Sic prelati indignatione taceant nec per superbia respondeant nec per violenciam se vindicent.

¶ Est autem templum locus dedicationis ad tria, ad orationem, Act. 3[:1]: *Petrus et Joannes* ascenderunt *in templum ad horam orationis*. Exemplum Luc. 2[:36] de *Anna prophetissa*. Et [Luc.] 18[:10] de phariseo et publicano. Item, ad sanctificationem quia ibi ministrantur sacramenta sanatiua et sanctificatiua, vtpote baptismus et penitentia, quod figuratum est, Ezech. 47[:1] ubi *aquæ autem descendebant in latus templi dextrum*. Item, ad predicacionem, Act. 5[:20] ait angelus ad apostoles, *Ite, et stantes loquimini in templo plebi omnia.*

1. mater ] Lambeth, F 128 *om*. F 80. [↑](#footnote-ref-1)
2. nouem ] Lambeth, F 128 *corr.* decem F 80. [↑](#footnote-ref-2)
3. ut ] *add.* babel F 80. [↑](#footnote-ref-3)
4. cornu ] *add.* quo fures ventilat operarios excitat canes venaticos rectificat F 128. [↑](#footnote-ref-4)